Pécsi Többcélú Agglomerációs Társulás társulási tanácsának

 **/2021. (V.27.) számú határozata**

a Pécsi Többcélú Agglomerációs Társulás 2020. évi költségvetésének végrehajtásáról

A koronavírus-járvány miatt - 2021. január 29-én közzé tett - a veszélyhelyzet kihirdetéséről és a veszélyhelyzeti intézkedések hatályba lépéséről szóló 27/2021. (I.29.) Korm. rendeletben foglaltak alapján a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak szerint az önkormányzati társulási tanács feladat- és hatáskörét a veszélyhelyzet időszakában az elnök gyakorolja.

Fenti hatáskörömben eljárva az államháztartásról szóló 2011. évi CXCV. törvény (továbbiakban Áht.) 87. § b) bekezdése alapján a Pécsi Többcélú Agglomerációs Társulás 2020. évi költségvetésének végrehajtására vonatkozó zárszámadását az alábbiak szerint fogadom el:

1. (a) A Pécsi Többcélú Agglomerációs Társulás 2020. évi zárszámadását az alábbi főösszegekkel fogadom el:

 bevétel-kiadás módosított előirányzata 1.771.281.659 Ft

 teljesített bevételek 1.854.139.260 Ft

 teljesített kiadások 1.514.297.136 Ft

 maradvány 339.842.124 Ft

 (b) A Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat 2020. évi zárszámadását az alábbi főösszegekkel fogadom el:

 bevétel-kiadás módosított előirányzata 407.175.141 Ft

 teljesített bevételek 387.326.408 Ft

 teljesített kiadások 340.120.009 Ft

 maradvány 47.206.399 Ft

 (c) Az Integrált Nappali Szociális Intézmény 2020. évi zárszámadását az alábbi főösszegekkel fogadom el:

 bevétel-kiadás módosított előirányzata 734.112.080 Ft

 teljesített bevételek 661.354.197 Ft

 teljesített kiadások 630.512.741 Ft

 maradvány 30.841.456 Ft

 (d) Az Esztergár Lajos Család- és Gyermekjóléti Szolgálat és Központ 2020. évi zárszámadását az alábbi főösszegekkel fogadom el:

 bevétel-kiadás módosított előirányzata 718.038.999 Ft

 teljesített bevételek 663.251.341 Ft

 teljesített kiadások 612.765.454 Ft

 maradvány 50.485.887 Ft

1. Utasítom PMJV Polgármesteri Hivatala Költségvetési és Közgazdasági Főosztályának vezetőjét, hogy a Társulás 2021. évi költségvetésének következő módosításakor a 2020. évi költségvetési maradványt és a vele kapcsolatos elkötelezettségeket vezesse át a költségvetési határozat tervezetén.

 3. (a) A Pécsi Többcélú Agglomerációs Társulás és a költségvetési intézmények címrendjét az 1. melléklet tartalmazza.

 (b) A Társulás 2020. évi költségvetési mérlegét – a működési, felhalmozási és finanszírozási célú bevételi és kiadási előirányzatok mérlegszerűen történő bemutatásával – a 2. melléklet szerint hagyom jóvá.

 (c) A Társulás 2020. évi könyvviteli mérlegét a 3. melléklet szerint hagyom jóvá.

 (d) A Társulás összevont 2020. évi bevételeit és kiadásait - előirányzat-csoport, kiemelt előirányzat és rovat szerinti bontásban –a 4. melléklet szerint hagyom jóvá.

 (e) A Társulás 2020. évi bevételeit és kiadásait - előirányzat-csoport, kiemelt előirányzat és rovat szerinti bontásban –az 5. melléklet szerint hagyom jóvá.

 (f) A Társulás intézményeinek 2020. évi bevételeit és kiadásait - előirányzat-csoport, kiemelt előirányzat és rovat szerinti bontásban –a 6. melléklet szerint hagyom jóvá.

 (g) A Társulás 2020. évben államháztartáson belülre nyújtott támogatások részletező kimutatását a 7. számú melléklet szerint hagyom jóvá.

 (h) A Társulás 2020. évi költségvetési maradványát a 8. számú melléklet szerint hagyom jóvá.

 (i) A Társulás 2020. évi eredménykimutatását a 9. számú melléklet szerint hagyom jóvá.

 (j) A Társulás 2020. december 31-i állapot szerinti vagyonát a 10. számú melléklet szerint állapítom meg.

 (k) A Társulás 2020. évi működési bevételeinek és kiadásainak kötelező és önként vállalt feladatonkénti bemutatását a 11. számú melléklet szerint hagyom jóvá.

 (l) A Társulás 2020. évi pénzeszköz felhasználását a 12. számú melléklet szerint hagyom jóvá.

 (m) A Társulás 2020. évi pénzmaradvány elszámolását a 13. számú melléklet szerint hagyom jóvá.

 4. A 2020. évi beszámoló alapján a Társulásnál megállapított 468.375.866 Ft átvezetendő előző évi költségvetési pénzmaradványának igénybevétele jogcím bevételi többlet előirányzat mellett a megfelelő kiadási előirányzatok módosításának átvezetéséről a következő döntéseket hozom.

 A **PKSZAK intézményben** az alaptevékenység maradványa 47.206.399 Ft, a kötelezettségvállalással terhelt maradvány összege 11.473.048 Ft, a pályázati elszámolás visszafizetési kötelezettség maradványa 28.551.271 Ft, az alaptevékenység szabad maradványa 7.182.080 Ft, amely összegeket a költségvetési szerv részére jóváhagyok.

 Az **ECSGYK** **intézményben** az alaptevékenység maradványa 50.485.887 Ft, a kötelezettségvállalással terhelt maradvány összege 17.375.093 Ft, az alaptevékenység szabad maradványa 33.110.794 Ft, amely összegeket a költségvetési szerv részére jóváhagyok azzal a feltétellel, hogy az alaptevékenység szabad maradványát (33.110.794 Ft-ot) a K1 Személyi juttatások és K2 Munkaadót terhelő járulékok jogcímre köteles fordítani. Továbbá a Társulás 2021. évi saját költségvetésében zárolt kiadási előirányzatok során elkülönített 103.398.664 Ft összegből – a szabad maradványa terhére- 70.287.870 Ft-ot köteles átadni az intézmény részére a K1 Személyi juttatások és K2 Munkaadót terhelő járulékok jogcímre.

 Az **INSZI** esetében az alaptevékenység maradványa 30.841.456 Ft, a kötelezettségvállalással terhelt maradvány 52.446.633 Ft, az alaptevékenység szabad maradványa -21.605.177 Ft, amelyet az intézmény részére jóváhagyok, és a Társulás – a szabad maradványa terhére- 21.605.177 Ft-ot köteles átadni az intézmény részére a kötelezettségei teljesítésére.

 A **Pécsi Többcélú Agglomerációs Társulás** alaptevékenységének maradványa 339.842.124 Ft, a kötelezettségvállalással terhelt maradvány összege 10.097.084 Ft, az alaptevékenység szabad maradványa 329.745.040 Ft, amelyből a Társulás az INSZI részére 21.605.177 Ft-ot, az ECSGYK részére 70.287.870 Ft-ot köteles átadni. A fennmaradó 237.851.993 Ft szabad maradványt a Társulás és intézményei 2021. évben fizetendő MÁK különbözetének fedezetére köteles fordítani.

5. A határozat 4. pontjában a Pécsi Agglomerációs Társulás vonatkozásában megállapított 237.851.993 Ft szabad maradványrész tekintetében- melyet a MÁK különbözet fedezetére köteles fordítani – a Pécsi Többcélú Agglomerációs Társulás költségvetésében a tartalékok között beépítésre kerül a határozat elfogadásától a jövőben keletkező MÁK különbözetek fedezetét szolgáló jogcím, melynek felhasználásáról a Társulás elnöke dönt, a Társulási Tanács utólagos tájékoztatása mellett.

6. A Társulás és intézményei többéves kihatással járó döntéseit a határozattervezet 14. sz. melléklete szerint fogadom el.

7. A Társulás és intézményei 2020-ban 297 fő foglalkoztattak, amelyből 10 fő közfoglakoztatott volt.

8. A Társulásnak adósságot keletkeztető ügyleteiből eredő fizetési kötelezettsége nincs.

9. A Társulás közvetett támogatásokat nem biztosít.

Pfeffer József

**elnök**

**Határidő:** 2021. május 27.

**Felelős:** Pfeffer József elnök

**Kapják:** Pfeffer József elnök
 Dr. Deákné dr. Pap Krisztina főosztályvezető
 Dr. Osztásné dr. Varga-Pál Viktória főosztályvezető